หุ้นไทยภาคเช้าปิดลบ1.12จุด
เช้าวันนี้ดัชนีหุ้นไทยปิดที่ระดับ 941.43 จุด ลดลง 1.12 จุด หรือ 0.12% มีมูลค่าการซื้อขาย 10,468.79 ล้านบาท
26 ต.ค. 2554

เช้าวันนี้ดัชนีหุ้นไทยปิดที่ระดับ 941.43 จุด ลดลง 1.12 จุด หรือ 0.12% มีมูลค่าการซื้อขาย 10,468.79 ล้านบาท




ดัชนีหุ้นไทยเช้าวันที่ 26 ต.ค.54 เคลื่อนไหวผันผวนในกรอบแคบ เนื่องจากนักลงทุนทยอยขายหุ้นทำกำไรหลังจากที่ดัชนีปรับตัวเพิ่มขึ้นแรงวานนี้ ขณะที่ตลาดยังกังวลกับปัญหาน้ำท่วมและวิกฤติหนี้สินของกลุ่มยูโรโซน ส่งผลให้ดัชนีภาคเช้าปิดที่ระดับ 941.43 จุด ลดลง 1.12 จุด หรือ 0.12 % มีมูลค่าการซื้อขาย 10,468.79 ล้านบาท
5 อันดับหุ้นที่มีมูลค่าการซื้อขายสูงสุด1. PTTGC ปิดที่ 62 บาท ราคาไม่เปลี่ยนแปลง มูลค่าการซื้อขาย 2,255.76 ล้านบาท2. PTT ปิดที่ 295 บาท ลดลง 2 บาท หรือ 0.67% มูลค่าการซื้อขาย 1,021.02 ล้านบาท3. SCC ปิดที่ 313 บาท เพิ่มขึ้น 7 บาท หรือ 2.29% มูลค่าการซื้อขาย 1,008.36 ล้านบาท4. KTB ปิดที่ 14.30 บาท ลดลง 0.30 บาท หรือ 2.05% มูลค่าการซื้อขาย  490.56 ล้านบาท5. TOP ปิดที่ 55.50 บาท เพิ่มขึ้น 2 บาท หรือ 3.74% มูลค่าการซื้อขาย 429.95 ล้านบาท 
บริษัทหลักทรัพย์ เคจีไอ(ประเทศไทย) ระบุว่า หุ้นไทยวันนี้เปิดตลาดปรับตัวลดลง เนื่องจากความไม่แน่นอนในฝั่งยุโรปยกระดับขึ้นอีกครั้งหลังจากมีการยกเลิกการประชุมรัฐมนตรีคลังของกลุ่มยุโรปที่กำหนดไว้คืนวันนี้ แต่ยังคงมีการประชุมของผู้นำประเทศยุโรปอยู่ ส่งผลให้มีความเสี่ยงสูงขึ้นว่าจะไม่มีข้อสรุปใดๆจากการประชุมคืนนี้ ดูเหมือนว่าแต่ละฝ่ายยังไม่สามารถหาข้อยุติได้เกี่ยวกับวิธีการเพิ่มทุนให้ธนาคารในยุโรป รวมทั้งสัดส่วนของหนี้สินของกรีซที่ภาคเอกชนต้องยอมลดหนี้ให้
นอกจากนี้นายกรัฐมนตรีแถลงข่าวเมื่อคืนว่าน้ำอาจท่วมกรุงเทพ 10 ซม. ถึง 1.5 ม. ในช่วงสุดสัปดาห์นี้ ย่อมเป็นความเสี่ยงต่อเศรษฐกิจและตลาดหุ้นไทยต่อไป อย่างไรก็ดีช่วงนี้นักลงทุนต่างชาติซื้อสุทธิในปริมาณมาก ซึ่งจะจำกัดการลงของตลาดหุ้น โดยดัชนีวันนี้มีแนวรับที่ 930 จุด และแนวต้านที่ 950 จุด สำหรับกลยุทธ์ช่วงนี้แนะนำให้ชะลอการลงทุน